मुख्यमंत्री नीतीश कुमार पटनाक गांधी मैदान में रविदिन आयोजित अधिकार रैली में बिहार के ओकर वाजिब हक दियेलाक बादे दम लेब से संकल्प लेला। विशेष दर्जाक अपन अभियानक विस्तार करैत ओ कहलैनी कि विकास में राष्ट्रीय औसत स पाछा रहई वाला सब राज्य के विशेष दर्जा भेटवाक चाही। अहिक लेल केंद्र सरकार अपन विकासक नीति बदले। ओ मार्च में अगला रैली दिल्लीक रामलीला मैदान में करैक एलान सेहो केला। जदयूक राष्ट्रीय अध्यक्ष शरद यादव कहला कि रैली में पूरा बिहार ठाड़ अछि। प्रधानमंत्री डॉ. मनमोहन सिंह आ संप्रग अध्यक्ष सोनिया गांधी जनताक अहि आवाज क नजरअंदाज नहीं क सकैत अछि।
 नीतीश कुमार कहला कि विशेष दर्जाक मांग क ल क ओ लम्बा लड़ाई लड़ता। राजनीतिक दल के ओ स्पष्ट संकेत देलैनी कि 2014 में केंद्र में वेह पार्टीक सरकार बनत जे हुनक मांगक समर्थन करत। कहला, 'इ सेहो हमर संकल्प अछि। सात साल में बिहार बहुत विकास केलक अछि। दुनिया के सब पिछड़ल देश में बिहार के विकास देख उत्साह जागल अछि। दुनिया भारिक देश में इ कहल जा रहल अछि कि जहैनी बिहार आगा बढ़ सकैत अछि त हम हम किएक नहीं? ' नीतीश कुमार भीड़ स पूछला कि " क्या हमारी युवा पीढ़ी इतना इंतजार कर सकती है। " भीड़ पूरा जोश में हाथ उठा क कहलक-'नहीं'। 